Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 82/2002. (IX. 4.) FVM—KvVM együttes rendelethez
Paragraph Index: 357

3. Az állatok származásának szabályai 3.1. A fajta vagy az adott fajtán belüli genetikai állomány kiválasztásakor figyelembe kell venni az állatok helyi viszonyokhoz való alkalmazkodó képességét, vitalitását és a betegségekkel szembeni ellenálló képességét. A fajtát vagy törzset úgy kell kiválasztani, hogy elkerülhetõk legyenek az intenzív termelés során egyébként elõforduló betegségek, amelyek fajtákhoz vagy vonalakhoz kötõdnek (például sertések stressz szindrómája, PSE szindróma, spontán vetélés, császármetszést igénylõ ellés stb.). Elõnyben kell részesíteni a helyi fajtákat vagy törzseket. 3.2. Az állatoknak ökológiai gazdálkodási egységekbõl kell származniuk, és teljes élettartamuk alatt ezt a tartási módszert kell alkalmazni. Az alapvetõ követelménytõl eltérés az alábbi 3.3—3.9. pontban foglalt feltételekkel lehetséges: 3.3. Az ellenõrzõ szervezet elõzetes engedélye alapján a gazdálkodási egységben már meglévõ, a rendelet követelményeinek nem megfelelõ állatállomány átállítható. 3.4. Új állatállomány kialakításakor, ha ökológiai módon tartott állatok nem állnak elegendõ számban rendelkezésre, akkor a nem ökológiai módon tartott állatok is bevonhatók a gazdálkodásba az alábbi feltételekkel: — a tojójérce 18 hetesnél; — a keltetõbõl származó húshasznú csibe 3 naposnál; — a bivaly 6 hónaposnál fiatalabb korú; 2002/114. szám — a borjú és a csikó elválasztását követõen a rendelet követelményeinek megfelelõen tartott és 6 hónaposnál fiatalabb korú; — a juh és a kecske az elválasztását követõen a rendelet követelményeinek megfelelõen tartott és 45 naposnál fiatalabb korú; — a malac az elválasztását követõen a rendelet követelményeinek megfelelõen tartott és 25 kg-nál kisebb súlyú. E feltételek alapján az ellenõrzõ szervezet a 2003. december 31-ig tartó átmeneti idõszakban felmentést engedélyezhet. 3.5. Az állatállomány újraalakítását vagy felszámolás után újratelepítését akkor engedélyezheti az ellenõrzõ szervezet nem ökológiai módon tartott állatokkal, ha ökológiai gazdálkodásból származó állatok nem állnak rendelkezésre és

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes